CELEX: 32016D1634
Language: ro
Date: 2016-08-30 00:00:00
Title: Decizia (PESC) 2016/1634 a Comitetului politic și de securitate din 30 august 2016 privind numirea șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya) (EUBAM Libya/1/2016)

10.9.2016   
            
            
               RO
            
            
               Jurnalul Oficial al Uniunii Europene
            
            
               L 243/10
            
         DECIZIA (PESC) 2016/1634 A COMITETULUI POLITIC ȘI DE SECURITATE
   din 30 august 2016
   privind numirea șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya) (EUBAM Libya/1/2016)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2013/233/PESC a Consiliului din 22 mai 2013 privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (1), în special articolul 9 alineatul (1),
   întrucât:
   
               (1)
            
            
               În temeiul articolului 9 alineatul (1) din Decizia 2013/233/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile corespunzătoare în scopul exercitării controlului politic și a conducerii strategice a Misiunii de asistență a Uniunii Europene pentru gestionarea integrată a frontierelor în Libia (EUBAM Libya), inclusiv decizia de numire a unui șef al misiunii.
            
         
               (2)
            
            
               La 24 mai 2013, COPS a adoptat Decizia EUBAM Libya/1/2013 (2), numindu-l pe domnul Antti Juhani HARTIKAINEN în calitatea de șef al misiunii EUBAM Libya pentru perioada 22 mai 2013-21 mai 2014.
            
         
               (3)
            
            
               La 30 aprilie 2014, COPS a adoptat Decizia EUBAM Libya/3/2014 (3), prelungind mandatul domnului Antti Juhani HARTIKAINEN în calitatea de șef al misiunii EUBAM Libya până la 21 mai 2015.
            
         
               (4)
            
            
               La 18 iulie 2016, Consiliul a adoptat Decizia (PESC) 2016/1339 (4), modificând și prelungind Decizia 2013/233/PESC până la 21 august 2017.
            
         
               (5)
            
            
               La 16 august 2016, Înaltul Reprezentant al Uniunii pentru afaceri externe și politica de securitate a propus numirea domnului Vincenzo TAGLIAFERRI în calitatea de șef al misiunii EUBAM Libya începând cu 1 septembrie 2016,
            
         ADOPTĂ PREZENTA DECIZIE:
   Articolul 1
   Domnul Vincenzo TAGLIAFERRI este numit în calitatea de șef al Misiunii de asistență a Uniunii Europene pentru gestionarea integrată a frontierelor în Libia (EUBAM Libya) pentru perioada 1 septembrie 2016-21 august 2017.
   Articolul 2
   Prezenta decizie intră în vigoare la data adoptării.
   
      Adoptată la Bruxelles, 30 august 2016.
      
         
            Pentru Comitetul politic și de securitate
         
         
            Președintele
         
         W. STEVENS
      
   
   
      (1)  JO L 138, 24.5.2013, p. 15.
   
      (2)  Decizia 2013/254/PESC a Comitetului politic și de securitate din 24 mai 2013 privind numirea șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya) (EUBAM Libya/1/2013) (JO L 147, 1.6.2013, p. 13).
   
      (3)  Decizia 2014/258/PESC a Comitetului politic și de securitate din 30 aprilie 2014 privind numirea șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya) (EUBAM Libya/3/2014) (JO L 136, 9.5.2014, p. 25).
   
      (4)  Decizia (PESC) 2016/1339 a Consiliului din 4 august 2016 de modificare și de prelungire a Deciziei 2013/233/PESC privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (JO L 212, 5.8.2016, p. 111).